КАЗИВАЧИ ПЕСАМА
АЈДАНИЋ (ИСАЈЛОВИЋ) АНА
     Рођена је 1890, године у Ђаковици, у многочланој породици. Није се школовала, „јер није имала могућности”, После удадбе једно време живела у Пећи, а потом у Истоку. Док је била млађа интересовала се за народне песме, радо их слушала од старијих и певала. Многе песме и приче слушала је у Истоку од разних пролазника. И данас живи у Истоку.
АРМУШ НЕДЕЉКО
     Рођен је 1916. године у селу Накло код Пећи. Завршио је основну школу, а потом гимназију. Ради као службеник у Општини у Пећи. Песме које је казао чуо је од старијих у Наклу.
АШАНИН РАНКО
     Рођен је у селу Љевоши код Пећи. Песме је слушао од старијих људи и жена у селу.
ЂАКИЋ МИЛИЦА
     Рођена је 1913. године у Забрђу код Андријевице. У Андријевици је завршила четири разреда основне школе. Песме је чула од своје свекрве. Сада живи у Дечанима.
ВЕКИЋ КОСА
     Рођена је 1921. годипе у селу Дола код Бихаћа, а сада живи у селу Брежанику код Пећи. Доселила се 1967. године. Писмена је.
ВУКСАНОВИЋ ЉУБИЦА
     Живи у селу Брежнику код Пећи. Доселила се из Црне Горе пре педесет година. Сада има око 82 године. Писмена је.
ГАШИЋ СОФИЈА
     Рођена је 1923. године у Доброљупцима код Бруса. Живи у Витомирици код Пећи.
ДАКИЋ РУЖА
     Рођена је у Гораждевцу код Пећи. Песме је чула од старијих у селу. Сада живи у Пећи.
ДАКИЋ СИМО
     Рођен је 1910. године у Гораждевцу код Пећи. Није похађао школу, „али зна читати и писати". Певао је на свадбама, на испраћају младића у војску и на другим весељима. Зна доста песама, које је некада слушао од старијих. И сам је спевао неке песме. Живи у Гораждевцу.
ДАШИЋ ЈОВАН
     Рођен је 1884. године у Шекулару, СО Иванград. Завришо је четири разреда основне школе. Живео је у селу Брестовику код Пећи. Песме је научио од свога оца и од суседа. Певао их је на разним весељима. Знао је још много песама. Умро је 1974. године у Брестовику.
ДАШИЋ МИЛИВОЈЕ
     Живи у Гораждевцу, код Пећи. Има око 63 године. Писмен је.
ДАШИЋ МЛАДЕНА
     Рођена је 1909. године у селу Брестовику, у породнци Грујића. Сада живи у селу Гораждевцу. Неписмена је. Знала је много песама, које је чула од старијих жена када је била млада.
ДУГАНЏИЋ РУЖА
     Рођена је 1929. године у Великом Крушеву код Будисаваца. Зна много песама, уме лепо да их казује и пева. Сада живи у Гораждевцу.
ЂУКИЋ МИЛОСАВА
     Рођена је 1898. године у Скићу код Плава. Школу није похађала, али „зна писати и читати". Сада живи у сслу Бабиће, СО Пећ.
ЖИВКОВИЋ ВАСИЉКА
     Рођена је 1937. године у селу Прекале код Ђураковца, у породици Рацић. Удала се 1960. године за Божидара Живковића. Живи у Великом Крушеву код Клине. Каже да је песме чула од старијих.
ЖИВКОВИЋ (ГАШИЋ) СТОЈАНА
     Рођена је 1930. године у Великом Крушеву код Клине. Знала је много песама, а зна их и данас. Писмена је. Живи у Великом Крушеву.
ЖИВКОВИЋ (ИВАНОВИЋ) СТОЈАНА
     Рођена је 1941. године у селу Набрђу код Пећи. Знала је много песама, а зна их и данас. Песме је чула од мајке и стрине. Писмена је. Живи у Великом Крушеву код Клине.
ЗАИЋ ВЛАДИМИР
     До пре неколико година живео је у Видању. 
ЗЛАТИЋАНИН ЗЕЛЕНА
     Живи у Пећи. Има око 38 година. Песме је чула од своје мајке. Пева лепо, на разним весељима, а када је била девојчица певала их је „код чесме, иза старе куће, о акшаму”.
ИСАИЛОВИЋ ВУЧИЦА
     Умрла је 1973. године, а имала је тада око 80 година. Знала је досга песама.
ИСАИЛОВИЋ ДОБРОСАВ
     Рођен је 1898. године. Знао је доста песама и певао их, нарочито када је чувао овце. Преселио се 1975. године у Крушевац.
ИСАИЛОВИЋ ЗАГОРКА
     Има око 50 година. Зна доста песама. Живела је у Видању, а сада живи у Крушевцу.
ИСАИЛОВИЋ КОСТА
     Рођен је 1919. године у Видању. Био је неписмен. Знао је доста песама. Умро је 1974. године.
ИСАИЛОВИЋ МАРИЈА
     Има око 50 година. Зна доста песама „које су се раније певале”. Писмена је. Живи у селу Јагода код Клине.
ИСАИЛОВИЋ РУЖА
     Има око четрдесет година. Зна доста песама „које је чула од мајке и стрине”. Писмена је. Живи у Клини.
ИСАИЛОВИЋ СВЕТИСЛАВ ТИЛЕ
     Има око педесет година. Зна доста песама. Каже да су оне из Србије. Писмен је. Живи у Јагоди код Клине са својом женом Маријом Исаиловић.
ЈАШОВИЋ РАДУНКА
     Рођена је 1905. године у селу Враговцу, СО Пећ. Неписмена је. Знала је много народних лирских песама, а неких се и у старости сећала. Живела је у Белом Пољу код Пећи. Умрла је 1967. године.
КОЛАШИНАЦ ДЕСАНКА
     Рођена је 1916. године у Гораждевцу. Писмена је. Зна више песама. Неке је и сама спевала. „Има још неколико песама да пријави”. Живи у Гораждевцу.
ЛАЗОВИЋ (БОГИЋЕВИЋ) ЦВЕТА
     Рођена је 1892. године у селу Добри До, СО Пећ. Живела је у селу Лазовиће код Пећи. Била је неписмена. Знала је много песама. Умрла је 1963. године.
МАНОЈЛОВИЋ (БОЖАНИЋ) ДОСТАНА
     Роћена је 1890. године у Гораждевцу. Неписмена је. Каже да никада није певала, али је добро памтила шта су други певали. „Никада нисам певала, а ни плакала, већ сам добро памтила”.
МАНОЈЛОВИЋ МАРИЈА
     Рођена је 1916. године у селу Прекале. Сада живи у селу Белинце код Гораждевца. Неписмена је. Знала је много песама, које је чула од старијих. Она каже: „Чула сам их од своје мајке и стрине, а волела сам их много певати”.
МАНОЈЛОВИЋ РАДУНКА
     Рођена је 1920. године у Гораждевцу. Ту је завршила основну школу. Удала се 1939. године. Знала је више народних лирских песама. Умрла је 1972. године у Гораждевцу.
МИЛИЋЕВИЋ МИЛКА
     Живела је у Гораждевцу.
МИЛУНОВИЋ ДОБРИВОЈЕ
     Рођен је 1916. године у месту Иричиће на Копаонику. Сада живи у Видању. Као младић певао је песме и свирао на фрули. Писмен је.
МИЛУНОВИЋ МИЛЕНИЈА
     Рођена је 1917. године у селу Великој Плани код Прокупља. Удала се за Добрнвоја Милуновића 1935. године. Неписмена је. Зна доста песама „које су се некада певале”.
МИЛУНОВИЋ СТОЈАДИН
     Рођен је 1910. годнне у селу Иричиће на Копаонику. Писмен је. У младости је лепо свирао на фрули и на кларинету. После другог светског рата настанио се у селу Видаље, где и данас живи.
МИТРОВИЋ НИКОЛА
     Рођен је 1912. године у селу Мала Грабаница, недалеко од Бруса. Школу није похађао, али је знао читати и писати (био је самоук). После другог свсгског рата доселио се у село Клинчину, СО Пећ. „Волео је да прича приче о вампирима и вецима и да казује песме”. Умро је 1976. године.
НЕДЕЉКОВИЋ МИЛИЦА
     Рођена је 1889. године у селу Књежеву на Копаонику. Удала се за Тодосија Недељковића из Видања. Није писмена, али зна доста песама. У Видању живи од 1932. године. И данас пева песме на весељима и када чува овце.
НИКОЛИЋ ВЕРКА
     Рођена је 1938. године у селу Иричиће на Копанику, у породици Ђорђевић, и удала се за Мирослава Николића. Писмена је. Зна доста песама.
НИКОЛИЋ ДРАГОЈЕ
     Рођен је 1924. године у селу Гочманци код Бруса. Сада живи у Видању. Завршио је основну школу у Будисавцима код Пећи.
НИКОЛИЋ ЉУБИЦА
     Рођена је 1903. године у селу Осојне код Ђураковца, СО Исток. Данас живи у селу Прекле. Песме је чула и научила од своје тетке. Њено девојачко презиме је Шунић.
ПАВЛОВИЋ ДЕСАНКА
     Има око 38 година. Жпви у Белом Пољу код Пећи.
ПАШИЋ МАРИЈА
     Рођена је 1926. године у селу Луге код Иванграда, у породици Аковића, а сада живи у Великом Крушеву код Клине. У младости је знала више песама, а неких се и сада сећа. Певала их је на игранкама и на свадбама, као и на планини чувајући овце.
ПУМПАЛОВИЋ ТРАЈАН
     Рођен је 1900. године. Живи у селу Мојстир код Истока. Писмен је, али је самоук. Песме је некада слушао и учио од својих старијих. И дапас зна велики број песама.
РАДОВАНОВИЋ ИЛИНКА
     Стара 65 година. Знала је много песама, а чула их је у околини Ђураковца. Неких се песама и данас сећа. „То су шесме које се певају деци и на весељима”.
РАШКОВИЋ АЉЕКСА ЉЕКА
     Живи у Дугоњеву, СО Пећ. Има 73 године. Знао је досга песама, али их је заборавио. Иако је стар, ипак се неких и данас сећа.
РАШКОВИЋ САВКА
     Живи у Дугоњеву. Стара око 67 година. Некада је знала много песама.
РОГАНОВИЋ (БОШКОВИЋ) ВЕЛИКА
     Рођена је 1905. године у Врони (НР Албанија). У Југославију се доселила 1936. године. Била је неписмена. Од старијих је слушала приче и песме. Касније је и сама почела да приповеда „неке приче” и да казује песме, а неке је спевала и преносила их на млађе — „да не остану у заборазу”. Умрла је 1976. године.
САВИЋ МОМИРКА — МОМИРА
     Рођена је у Пећи. Има око 26 година. Зна много старих пећких песама и лепо их пева. Једна је од бољих глумица у Пећком аматерском позоришту. Песме је слушала и учила од своје мајке и старих Пећанки, а пева их онако како су се некада певале.
САВИЋ РАДОМИР
     Има око 40 година. Живи у Белом Пољу код Пећи. Писмен је.
САВИЋ (СТАЊЕВИЋ) РОКСАНДА
     Рођена је у Пећм 1900. године. Отац, Ђорђе Стањевић, био је кројач, а мајка Катарина — домаћица. Учила је четврогодишњу основну школу, а шосле је радила као ткаља. Удала се у седамнаестој години. Знала је више песама које су се некада у Пећи певале.
СПАСИЋ АГАПИЈА
     Стара је око 80 година. Живи у Пећи. Знала је много песама. Када је била млада слушала их је и учила од старих Пећанки. Певала их је на свадбама и на другим весељима.
СРБЉАК МИРА
     Рођена је 1907. године у Дреновцу, у породици Богићевић. Живи у Гораждевцу. Неписмена је. Знала је више песама.
СТЕПИЋ БЛАГОЈЕ — БЛАГО
     Живи у Дреновцу. Стар је око 70 година. Знао је више песама и певао их је на разним весељима.
ТОМИЋ ВЕЛИКА
     Живи у Дугољеву. Стара је око 75 година. Рођена је у селу Дренику код Клине. Знала је у младости много песама али их заборавља. Некада је лепо певала. Знала је више додолских песама. Она каже: „То су песме дојдолице" чији је припев „о дојдо, о дојдоле”. Она, такође, каже: „У Дренику дојдолице иду на Спасовдан, у Дреновцу на Марковдан, у Кијеву на Никољдан, а у Кљинавцу на Свету Тројицу”.
ТРИФУНОВИЋ ЗОРКА
     Рођена је 1937. године. Сада живи у Видању. Завршила је основну школу. Зна доста „старих песама”.
ШКРИЈЕЉ (ЋОРОВИЋ) ГАЉА
     Рођена је 1910. године. Сада живи у Витомирици.
ШКРИЈЕЉ (РАСТОДЕР) ХАЈРИЈА
     Рођена је 1934. године. Живи у Витомирици код Пећи.
ШЋЕКИЋ РАКА
     Рођена је 1916. године у Новом Саду. Удала се у седамнаестој години. Данас живи у селу Рашићу, СО Пећ, са својим сином и троје унучади.

Референце

Извор
 Џоговић, Алија: Народне лирске песме Метохије, Јединство, Приштина, 1979., стр. 281-289.

Народне лирске песме Метохије